Diari Oficial de la Generalitat Valenciana


Sumari del DOGV 9264, del 26-01-2022 (2022/98)

RESOLUCIÓ de 28 de desembre de 2021, de la Conselleria d'Hisenda i Model Econòmic, per la qual s'autoritza una transferència del capítol 4 al 7 en el programa 134.10, Cooperació internacional al desenvolupament, de la Conselleria de Participació, Transparència, Cooperació i Qualitat Democràtica, així com modificacions en l'annex de transferències i subvencions corrents del programa esmentat, per a la inclusió de dues línies de subvenció de concessió directa per import total de 250.000 euros. Expedient 22.009/21-219.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9264

Data del DOGV
:   26-01-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/98


Data del document
:   28-12-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 28 de desembre de 2021, de la Conselleria d'Hisenda i Model Econòmic, per la qual s'autoritza una transferència del capítol 4 al 7 en el programa 134.10, Cooperació internacional al desenvolupament, de la Conselleria de Participació, Transparència, Cooperació i Qualitat Democràtica, així com modificacions en l'annex de transferències i subvencions corrents del programa esmentat, per a la inclusió de dues línies de subvenció de concessió directa per import total de 250.000 euros. Expedient 22.009/21-219. [2022/98]  
Des que es va declarar la pandèmia per la covid-19 s'ha pogut observar que no sols es tracta d'una crisi de salut pública, sinó que, en moltes parts del món, afectades per crisis humanitàries i contextos d'emergència de llarga duració, els seus efectes estan causant un gran impacte entre la població. En aquest context sanitari internacional, el suport als països que presenten majors febleses en la lluita contra la covid-19 és fonamental en el control de la pandèmia global.  
Per això, la Conselleria de Participació, Transparència, Cooperació i Qualitat Democràtica, a través de la Direcció General de Cooperació Internacional al Desenvolupament que té atribuïda la competència de promoure i coordinar accions de caràcter humanitari i davant la situació de determinats països i territoris afectats per crisis humanitàries i contextos d'emergència de llarga duració, com són els territoris palestins, campaments de població sahrauí refugiada a Tindouf, Algèria, i el Kurdistan iraquià, va preveure destinar 250.000 euros a finançar projectes que permeten pal·liar els efectes ocasionats per la pandèmia de la covid-19. El Comité Permanent d'Acció Humanitària de la Comunitat Valenciana, el passat 1 de desembre de 2021, va aprovar tres projectes d'emergència en aquests territoris.  
Com que es donen les circumstàncies previstes en l'article 168.1.c de la Llei 1/2015, d'hisenda pública, del sector públic instrumental i de subvencions, i una vegada aprovat pel Consell el passat 23 de desembre el decret de les bases reguladores per a la concessió directa de les esmentades ajudes, la mencionada conselleria proposa la inclusió de dues línies de subvenció de concessió directa, la línia S1048 denominada «Accés vacunació covid-19 territoris palestins i seguretat alimentària població sahrauí i kurda», en el capítol 4 del programa 134.10, Cooperació Internacional al Desenvolupament, per import de 239.012,35 euros, i la línia S1049, «Accés vacunació covid-19 territoris palestins i seguretat alimentària població sahrauí i kurda», per import de 10.987,65 euros, en el capítol 7 mitjançant la transferència de la totalitat de disponibilitats existents en la línia de concurrència competitiva: S8054, «Subvencions per a l'atenció d'emergències davant fenòmens naturals o catàstrofes humanitàries (CAHE)», del capítol 4 del mateix programa, que en conseqüència se suprimeix.  
A aquest efecte, i en virtut del que es disposa en la disposició addicional tercera del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la covid-19, i en els articles 21 i 24 de la Llei 4/2020, de pressupostos de la Generalitat per a 2021, aquesta Conselleria d'Hisenda i Model Econòmic adopta la següent resolució:  
  
Primer  
S'autoritzen les següents modificacions en l'annex de transferències i subvencions corrents del programa 134.10, Cooperació internacional al desenvolupament:  
1) La supressió de la línia de concurrència competitiva S8054, segons es detalla a continuació:  
  
Codi Denominació Dotació Anterior Modificació Dotació Actual  
S8054 Subvencions per a l'atenció d'emergències davant fenòmens naturals o catàstrofes humanitàries (CAHE). 250.000 € 250.000 0  
  
2) La inclusió de la nova línia de subvenció de concessió directa S1048, amb les dades descriptives que es detallen a continuació:  
  
Codi: S1048 Denominació: Accés vacunació covid-19 territoris palestins i seguretat alimentària població sahrauí i kurda.  
Import: 239.012,35 Beneficiaris previstos: segons annex.  
Concessió:  
concessió directa art. 168.1.c) Llei 1/2015. Descripció i finalitat: atenció d'emergència provocada per l'accés a vacunació en territoris palestins i resposta en seguretat alimentària d'emergència en campaments de població sahrauí a Tindouf (Algèria) i refugiats kurds a Dohuk (l'Iraq).  
Aportació Generalitat no condicionada: 239.012,35  
Aportació externa: 0,00  
  
  
Annex beneficiaris línia S1048, «Accés vacunació covid-19 territoris palestins i seguretat alimentària població sahrauí i kurda.»  
  
  
Beneficiari Projecte Import  
Creu Roja Espanyola Millorar les mesures de prevenció i l'accés a la vacuna covid-19 de les persones en situació de major vulnerabilitat a Gaza, vall del Jordà i Hebron. 139.012,35  
Creu Roja Espanyola Distribució extra de producte fresc especial en els campaments de població sahrauí refugiada a Tindouf, Algèria. 50.000,00  
Fundació Save The Children Respostes en seguretat alimentària d'emergència per a les comunitats afectades pel conflicte (inclosos els refugiats) en el districte de Semel, a la governació de Duhok. 50.000,00  
 Total 239.012,35  
  
  
Segon  
S'autoritza la minoració de crèdits en l'aplicació pressupostària 06.89.67.840.90.6, per import de 10.987,65 euros.  
  
Tercer  
S'autoritza un increment de crèdits en l'aplicació pressupostària 81.12.80.290.49.1, per import de 10.987,65 euros, destinat a la inclusió de la nova línia de subvenció de concessió directa, S1049, amb les dades descriptives que es detallen a continuació:  
  
Codi: S1049 Denominació: Accés vacunació covid-19 territoris palestins i seguretat alimentària població sahrauí i kurda.  
Import: 10.987,65 Beneficiaris previstos: Creu Roja Espanyola  
Manera de concessió:  
concessió directa art. 168.1.c) Llei 1/2015. Descripció i finalitat: atenció d'emergència provocada per l'accés a vacunació en territoris palestins i resposta en seguretat alimentària d'emergència en campaments de població sahrauí a Tindouf (Algèria) i refugiats kurds a Dohuk (l'Iraq).  
Aportació Generalitat no condicionada: 10.987,65  
Aportació Externa: 0,00  
  
  
València, 28 de desembre de 2021.- El conseller d'Hisenda i Model Econòmic: Vicent Soler i Marco.